text: Farvel til regionsrådet
  20 januar 2016 kl. 05.21
  Tilde Bork, der valgt til Folketinget i Hedensted-kredsen for Dansk Folkeparti, stopper som regionsrådsmedlem i Region Midtjylland.
  - Det er en rigtig svær beslutning, men det er simpelthen det rigtige for mig. Jeg blev nyvalgt til Folketinget i juni 2015, og siden har jeg haft meget travlt med at sætte mig ind i folketingsarbejdet og selvfølgelig passe posten som regionsrådsmedlem. Som min hverdag er i øjeblikket, er det mest rigtigt at vælge posten som regionsrådsmedlem fra, siger Tilde Bork.
  Tilde Bork, der indtil nu har boet i Herning, har sammen med sin forlovede,  købt hus i Køge.
  - Nu ser jeg frem til at bruge al min tid på hvervet som folketingsmedlem, for det er det, som jeg skal gøre lige nu. Jeg har den dybeste respekt for, at andre kan varetage begge hverv, siger Tilde Bork, der med sine 22 år er det yngste medlem af det nuværende Folketing.
  